હિંમતનગર શહેરના પાલિકા સંચાલિત શાકમાર્કેટમાં પાલિકા દ્વારા દોઢ દાયકા અગાઉ અગમ્ય કારણોસર ધરમકાંટો હટાવી લેવાતાં શાકભાજીવાળાઓને મોકળુ મેદાન મળી ગયુ છે. નીતીન સાધુએ પાલિકા પ્રમુખ અનિરૂધ્ધભાઇ સોરઠીયાને ધરમકાંટો મૂકવા રજૂઆત કરી છે. રવી પાર્ક, ગ્રીન પાર્ક, રામનગર સોસાયટી, શ્રીજી પાર્ક સોસાયટી સહિતની અનેક સોસાયટીઓમાં ત્યાંના જ રહિશોએ ગેરકાયદેસર રીતે મોટા મોટા બમ્પ બનાવી દેતાં વાહન ચાલકો મૂંગા મોઢે સહન કરવુ પડતું હોઇ તમામ બમ્પ દૂર કરવામાં આવે તથા સહકારીજીન ચાર રસ્તાથી છાપરીયા ચાર રસ્તા, મહાવીનગર ચાર રસ્તાથી એન્જિનીયર સર્કલ, ટાવર રોડ, મહેતાપુરાથી વિજાપુર રોડ, ઓવર બ્રીજ નજીક રોડ પર અડીંગો જમાવતા રખડતા ઢોર માટે અલાયદી વ્યવસ્થા કરવા માગ કરી હતી.